КIуэкIуэ Ю. А. Урысейм и Президентым и полномочнэ лIыкIуэм и деж щыIэ советым и зэIущIэм хэтащ икIи абы къыщыпсэлъащ
Меликов Сергей дыгъэгъазэм и 10-м Пятигорск къалэм щригъэкIуэкIащ УФ-м и Президентым и полномочнэ лIыкIуэу Кавказ Ищхъэрэ федеральнэ округым щыIэм и деж къыщызэрагъэпэща советым и зэIущIэ. Абы хэтащ икIи къыщыпсэлъащ Къэбэрдей-Балъкъэр Республикэм и Iэтащхьэ КIуэкIуэ Юрий.
ЗэIущIэм щызэпкърахащ Урысей Федерацэм и Президент Путин Владимир и «накъыгъэ» указхэр гъэзэщIэныр, округым и социально-экономикэ зыужьыныгъэм пыщIа Iуэхухэр. Апхуэдэу гулъытэ хуащIащ хэхыныгъэхэм захуэгъэхьэзырыным икIи ахэр егъэкIуэкIыным, шынагъуэншагъэ къызэгъэпэщыным, коррупцэм пэщIэтыным, къыкIэлъыкIуэ гъэм щIыналъэхэм я бюджетхэр зэхэлъхьэным.
А махуэ дыдэм официальнэу къызэIуахащ Кавказ Ищхъэрэм и цIыхубэ хъыбарегъащIэ IуэхущIапIэхэм я ещанэ зэхыхьэшхуэр.
КъБР-м и Iэтащхьэмрэ Правительствэмрэ я пресс-IуэхущIапIэ.
